
URDHËR
Nr. 223, datë 22.11.2022

PËR DELEGIM KOMPETENCASH

[bookmark: _GoBack]Në mbështetje të pikës 4, të nenit 102, të Kushtetutës së Republikës së Shqipërisë; të neneve 28 dhe 29, të ligjit nr. 44/2015, “Kodi i Procedurave Administrative i Republikës së Shqipërisë”; të pikës 2, të nenit 11, të ligjit në 90/2012, “Për organizimin dhe funksionimin e administratës shtetërore”; të ligjit nr. 162/2020, “Për prokurimin publik”; të ligjit nr. 125/2013, “Për koncesionet dhe Partneritetin Publik Privat”, të ndryshuar; dhe të vendimit nr. 285, datë 19.5.2021, të Këshillit të Ministrave, “Për miratimin e rregullave të prokurimit publik”, të ndryshuar,

URDHËROJ:

1. Delegimin e kompetencave të titullarit të autoritetit kontraktor z. Enea Hoti, Sekretar i Përgjithshëm, për të gjitha procedurat e prokurimit publik, koncesionet dhe partneritetin publik privat, për Ministrinë e Brendshme. 
2. Kompetencat e deleguara të titullarit të autoritetit kontraktor të Ministrisë së Brendshme, në zbatim të dispozitave ligjore për prokurimin publik, do të ushtrohen për një periudhë të pacaktuar nga hyrja në fuqi e këtij urdhri, deri në shfuqizimin e këtij urdhri. 
3. Çdo urdhër i mëparshëm delegimi, që bie në kundërshtim me këtë urdhër, shfuqizohet.
4. Për zbatimin e këtij urdhri ngarkohet Sekretari i Përgjithshëm, z. Enea Hoti.
Ky urdhër hyn në fuqi menjëherë dhe botohet në Fletoren Zyrtare.

MINISTËR I BRENDSHËM
Bledar Çuçi








